jkorsvik/nowiki_second_scrape_merged huggingface dataset:
Pilormer

Pilormer (Chaetognatha) (gresk: chaite, «langt hår» og gnathos, «kjeve») er ei rekke av små, ormeliknende dyr.
Pilormene består av ca. 100 kjente arter som alle lever i saltvann. Lengden varierer fra 2 mm til om lag 10 cm. De har ikke organer for bevegelse, og regnes derfor som plankton. Pilormene er kjøttetere og beiter på annet dyreplankton – særlig hoppekreps og fiskelarver. De sporer byttet ved at de oppfatter vibrasjoner i vannet. De er sjøl bytte for større planktonetere.
Viktige arter i norske farvann er Eukrohnia hamata og arter av slekten Sagitta.


== Slektskap ==
Hvor pilormene hører hjemme i dyrenes stamtre, er fremdeles uavklart. Man har lenge trodd at de er deuterostomier på grunnlag av embryologien, men nyere studier peker heller mot slektskap med protostomiene.
 Rundormer har vært foreslått som mulige slektninger.Pilormer er små og bløte og det finnes ingen sikre fossiler etter dem. Det er imidlertid mulig at i alle fall noen av de mikrofossilene som vanligvis grupperes som conodonter egentlig er fossiler av pilormer. Om dette er tilfelle, har pilormer en rik og godt beskrevet fossil historie.


== Referanser ==


== Eksterne lenker ==
(en) Pilormer – oversikt og omtale av artene i WORMS-databasen 
(en) Pilormer i Encyclopedia of Life 
(en) Pilormer i Global Biodiversity Information Facility 
(no) Pilormer hos Artsdatabanken 
(sv) Pilormer hos Dyntaxa 
(en) Pilormer hos Fossilworks 
(en) Pilormer hos ITIS 
(en) Pilormer hos NCBI 
(en) Kategori:Chaetognatha – bilder, video eller lyd på Wikimedia Commons 
Chaetognatha – detaljert informasjon på Wikispecies 
Chaetognatha of the World - med tegninger av samtlige arter Arkivert 11. mars 2007 hos Wayback Machine.
Gerhard Richter

Gerhard Richter (født 9. februar 1932 i Dresden i den tyske delstaten Sachsen) er en tysk maler, skulptør og fotograf. 


== Livsløp ==
Gerhard Richter studerte ved Kunstakademiet i Dresden og Kunstakademiet i Düsseldorf. Han har undervist ved flere kunstskoler, og var fra 1971 til 1993 professor ved akademiet i  Düsseldorf. Richter flyttet fra Düsseldorf til Köln på begynnelsen av 80-tallet. Gerhard Richter har hatt flere store utstillinger både i Europa og USA. 


== Arbeider ==
Richter er kjent for sine "foto-malerier", særlig landskapsbilder, og sine abstrakte malerier. Hans arbeider har en spenning mellom den avbildede virkeligheten og aktualiteten i malerier; prosessen og materialet. 
I sine foto-malerier begynner han med et fotografi - enten et han selv har tatt eller et han har funnet - som han projiserer på et lerret, og tegner etter det. Han benytter så de samme fargene som i fotografiet, og maler over det. Et av hans kjennetegn er en slørete overflate, som gir bildet et fotografisk uttrykk og samtidig fungerer som et bevis på malerens handlinger. 


== Sjanger ==
Sammen med Sigmar Polke og Konrad Lueg arbeidet han innenfor sjangeren den kapitalistiske realisme som i begynnelsen av 1960-årene vokste frem i Düsseldorf.
Gerhard Richter ble tildelt Wolfprisen i 1995.


== Referanser ==


== Eksterne lenker ==
(en) Offisielt nettsted 
(en) Gerhard Richter – kategori av bilder, video eller lyd på Commons 
(en) Gerhard Richter – galleri av bilder, video eller lyd på Commons 
(en) Gerhard Richter på Internet Movie Database 
(fr) Gerhard Richter på Allociné 
(en) Gerhard Richter hos The Movie Database
Golden Gate Bridge

Golden Gate Bridge er en hengebro over Golden Gate, munningen av San Francisco-bukten i Stillehavet. Broen forbinder San Francisco med Marin County, og er 2,7 km lang. Den er en del av California State Route 1.
Broen ble bygget mellom 1933 og 1937, og er med sitt 1 280 meter lange hovedspenn en av verdens lengste hengebroer. Den var inntil 1964 verdens lengste bro totalt. Broen er en vektankret hengebro, og 1 280 meter med åpent vann passerer under dens to høye brutårn av stål. Broens to hovedkabler er spent mellom to elegante tårn og veier 11 000 tonn hver.
Hovedkablene er laget av over 25 000 individuelle vaiere og overfører vertikalkrefter fra brodekket til tårnene.
Golden Gate Bridge var en suksess og hadde inntjent sine kostnader på 75 millioner dollar innen 1971. Kun reisende på vei sørover inn i San Francisco måtte betale bompenger. De siste 70 årene har den stått imot utallige jordskjelv, inkludert det ødeleggende jordskjelvet med en styrke på 7,1 på Richters skala i 1989. Broen har bare vært stengt tre ganger på grunn av sterk vind i hele dens historie.
Broen er ved gjennomsnittlig tidevann 67,1 meter over havet.


== Eksterne lenker ==
(en) Offisielt nettsted 
(en) Golden Gate Bridge – kategori av bilder, video eller lyd på Commons 
(en) Golden Gate Bridge – galleri av bilder, video eller lyd på Commons
Liste over Portugals statsministre

Portugals statsminister leder landets myndigheter. Vedkommende koordinerer ministrenes handlinger, representerer regjeringen utad. Statsministeren svarer overfor den portugisiske lovgivende forsamling og holder presidenten underrettet i politiske spørsmål.
Det er ingen begrensning i funksjonstid som statsminister. Statsministeren utnevnes av republikkens president etter valg og etter en audiens med hver leder av partiene som er representert i nasjonalforsamlingen. Det er vanlig at den som leder nasjonalforsamlingens største parti blir statsminister.
Før revolusjonen i 1974 var statsministerens rolle annerledes. Statsministerens formelle tittel har også skiftet gjennom tidene.


== Statsministere før liberalismen ==


=== Statsminister under Napoleons invasjon ===


==== I Lisboa ====


==== I Rio de Janeiro ====


== Første liberale periode (1821–1828) ==


== Eneveldets restaurasjon ==


== Den liberale regjeringen i eksil ==


== Statsministere under det konstitusjonelle monarkiet (1834–1910) ==


== Den første republikken (1911–1926) ==


== Militærdiktatur (1926–1932) ==


== Estado Novo (den «nye staten») (1932–1974) ==


== Den tredje republikk (siden 1974) ==


== Se også ==
Liste over Portugals monarker


== Eksterne lenker ==
(en) Prime ministers of Portugal – kategori av bilder, video eller lyd på Commons
Funky Butt

Funky Butt er et norsk jazzband, inspirert av New Orleans-jazzen. De sier om sin egen musikk: «It´s a funky brass band with piano added, offering groovy, New Orleans music with a nordic perspective. It´s a melting pot of traditional jazz, Caribbean influences, tango, hard bop and contemporary grooves. It embraces lyrical beauty and fresh phrasing. It involves strong soloing and respectful collective playing. And it never compromises on the seriousness nor on the fun of the music.»


== Medlemmer ==
Vidar Sæther – saksofon
Kåre Nymark – trompet
Anders Aarum – piano
David Gald – tuba
Knut Lothe – trommer
Even Kruse Skatrud – trombone


== Diskografi ==
Whoopin' (2001)
The Glove (2002)
Big Mama (2005)
Shakin' da butt (2007)
Shaft (2013)


== Referanser ==


== Eksterne lenker ==
(en) Funky Butt på Discogs 
(en) Funky Butt på MusicBrainz 
(en) Funky Butt på Songkick
Melkekjertel

Melkekjertler er kjertler som produserer melk i pattedyr av hunnkjønn som nettopp har fått unger.
Melken avgis enten direkte over huden, der den slikkes opp av ungene (som hos kloakkdyr), eller samles i melkeganger og avgis ved at ungene suger på patter (som hos de resterende pattedyr, dvs. placentale pattedyr og pungdyr).
Melkekjertler oppstod i stamarten til pattedyrene fra spesialiserte svettekjertler.
Det menneskelige brystet inneholder rundt 20 melkekjertler.
Lars Petter Einarsson

Lars Petter Ravn Einarsson (født 21. desember 1962 i Stavanger) er en norsk journalist, redaktør og forfatter, nå informasjonsansvarlig i Base Gruppen AS. 
Han jobbet mellom 1. april 2014 og 31. desember som journalist i Sysla, der han kom fra stillingen som nyhetsredaktør i Rogalands Avis. Dit kom han i 2008 fra stillingen som ansvarlig redaktør og daglig leder i Sandnesposten, der han begynte 1. august 2005. Før det var han ansvarlig redaktør i Finnmark Dagblad fra 1. januar 2002 og han har også tidligere jobbet i Rogalands Avis. Einarsson er fast deltaker på Kvalsunddalkonferansen.
I november 2016 kom Einarsson ut med boken Forus – Norges største asylmottak, gitt ut på eget forlag. I august 2017 ga han ut boken Hermetikken, historien om Hermetikkindustriens Laboratorium.I 2011 deltok Einarsson i den første sesongen av MasterChef, med Eivind Hellstrøm, Jan Vardøen og Tom Victor Gausdal som dommere.
Fra 1982 til 1992 spilte Einarsson 252 A-kamper for Sunde IL.


== Referanser ==


== Eksterne lenker ==
journalisten.no: RA-journalist ny redaktør i Finnmark Dagblad
aftenbladet.no: Ny redaktør i Sandnesposten Arkivert 30. desember 2013 hos Wayback Machine.
sandnesposten.no: Slutter i Sandnesposten
Reisverk

Et reisverk er en type bærekonstruksjon som fikk en viss utbredelse som byggemåte for trehus i Norge i perioden fra ca. 1850 til ca. 1940.  Reisverket besto som regel av en bærende rammekonstruksjon av stolper og sviller. Stolpene var som regel rettskårne planker av 7" X 3" og festet sammen med ca. 25 mm dømlinger med innbyrdes avstand på 1,5 m. Det ble også benyttet plank med not og fjær. Noen ganger ble det satt inn løse planker som utfylling i hulrommet mellom svillene og stolpene. Plankene fikk i nedre ende en tapp som ble satt ned i spor i svilla. Det samme ble brukt i toppen. Innvendig kunne reisverket bli foret ut ca. 1" for å ta opp ujevnheter, og det ble alltid kledd med panel, ofte vekselpanel eller pløyd panel, eventuelt med underkledning av rupanel. Utvendig ble det også benyttet et lag rupanel, så kraftpapp før utforing og utvendig panel. Som oftest var svillene  4"-5". I fag uten åpninger kunne det settes skråbånd for avstiving. Det er altså nesten ikke hulrom som kan etterisoleres i slike hus.
De første kjente eksemplene på reisverkskonstruksjoner i Norge er fra siste halvdel av 1700-tallet, med grovere dimensjoner av kløyvd tømmer. Reisverket var en byggemetode for bolighus som til en viss grad fortrengte lafteverket. I tidlige kilder ble det å bygge reisverk kalt «å reise tømmeret på ende». Fordelen ved å gå over fra lafting til reisverk var at veggen kunne bordkles umiddelbart, ettersom den ikke krympet i høyderetningen slik som en vegg av liggende tømmer. Trevirke krymper betydelig i tverr-retningen, men praktisk talt ikke i lengderetningen. En nylaftet vegg kan derfor krympe inntil 10 cm på en vanlig etasjehøyde etterhvert som trevirket tørker, mens en reisverksvegg vil få en helt ubetydelig krymping. Ulempen var til gjengjeld at fugene mellom de stående plankene utvidet seg når plankene tørket, og det kunne gi utette og trekkfulle vegger. Lafteveggen blir derimot tettere med tiden når stokkene etterhvert presses sammen på grunn av egentyngden og taktyngden. Siden det var vanskelig å få reisverksvegger tilstrekkelig tette mot trekk, fikk byggemåten liten utbredelse før bygningspapp kom i handelen etter midten av 1800-årene. Da ble det vanlig å kle reisverket med papp både innvendig og utvendig før montering av bordkledning.
Etterhvert som teknikken med å bygge i reisverk utviklet seg, reduserte man dimensjonene på plankene som fylte hulrommene og sparte dermed materialer.


== Se også ==
Grindverk
Stavverk
Bindingsverk
Lafteverk
Sleppverk
50-årene

Se også 1950-årene0 | 10 | 20 | 30 | 40 ◄ 50 ► 60 | 70 | 80 | 90 | 100

-- 50 
-- 51 
-- 52 
-- 53 
-- 54 
-- 55 
-- 56 
-- 57 
-- 58 
-- 59 

Tiårsoversikt
499 f.Kr.


== Begivenheter ==
Det joniske opprøret mot Persia bryter ut.


== Fødsler ==
Anaxagoras – gresk filosof


== Dødsfall ==
428 f.Kr.


== Fødsler ==
Platon,  gresk filosof (d. 348 f.Kr.)


== Dødsfall ==
Anaxagoras, gresk filosof (f. 499 f.Kr.)
E-pengeforetak

E-pengeforetak er et foretak som hverken er en bank eller annen institusjon som yter kreditt, men som har bevilling til å utstede betalingsmidler i form av elektroniske penger.
E-pengeforetak er regulert i norsk lov om E-pengeforetak av 13. desember 2002 nr. 74 som implementerer «Europa-parlamentets og Europa-rådets direktiv 2000/46/EF af 18. september 2000 om adgang til at optage og udøve virksomhed som udsteder af elektroniske penge og tilsyn med en sådan virksomhed».


== Eksterne lenker ==
Lov om E-pengeforetak
EF-direktiv 2000/46/EF i autentisk dansk versjon
MOD10

MOD10 er forkortelse for Modulus 10-algoritmen, også kalt Luhn-algoritmen etter oppfinneren Hans Peter Luhn. Modulus-10 algoritmen benyttes blant annet som beregningsmetode for et kontrollsiffer i KID-numre på bankenes innbetalingsblanketter.
Et tenkt KID-nummer er 2345676. Det siste sifferet i KID-nummeret er et kontrollsiffer. I eksempelet over er dette sifferet 6. KID-nummeret uten kontrollsiffer er 234567.


== Beregning av kontrollsiffer med Modulus 10-algoritmen ==
Hvert siffer i eksempelet over multipliseres med vekttallene 2, 1, 2, 1 osv., regnet fra høyre mot venstre.

7 × 2 = 14 ; 1 + 4 = 5
6 × 1 = 6
5 × 2 = 10 ; 1 + 0 = 1
4 × 1 = 4
3 × 2 = 6
2 × 1 = 2Tverrsummen er 5 + 6 + 1 + 4 + 6 + 2 = 24.
I Modulus10 adderer man ikke produktene, men de enkelte siffer i produktene. Produktet 14 gir altså bidraget 1 + 4 til tverrsummen. Entallsifferet i tverrsummen (i dette tilfellet 4 [resultatet av (24 % 10)]) trekkes fra 10 og resultatet blir kontrollsifferet (i dette tilfellet 6). Dersom resultatet av dette blir 10, blir kontrollsifferet 0.

10 – 4 = kontrollsifferet 6Komplett og gyldig KID-nummer i dette eksempelet er derfor 2345676.


== Bakgrunn ==
Kontrollsifferet skal avdekke om det er gjort inntastingsfeil eller feil ved OCR-lesing. Denne algoritmen er best på å avdekke gale enkeltsifre, da ett enkelt siffer feil alltid vil gi et annet kontrollsiffer. Dersom flere sifre er feil, vil sjansene øke for at kontrollsifferet regnes ut til det samme og at feilen ikke oppdages. Om en tilfeldig tallrekke kontrolleres, er sjansen 10 % for at siste siffer stemmer med kontrollsiffer-algoritmen.
Denne algoritmen er også designet til å avdekke en ting til: Dersom to siffer har byttet plass, vil kontrollsifferet bli et annet. Derfor brukes vekttallene 21212121.. og så videre Denne typen feil er det noe økt sjanse for ved inntasting av lange KID-nummer.
Når det gjelder KID-nummer, kontrolleres også antall siffer det skal være, slik at et ekstra siffer eller et siffer for lite også gir feil KID.
Dersom et feil KID-nummer skulle slippe gjennom, er det to muligheter for mottakeren: Enten er KID-nummeret et annet gyldig nummer som er utstedt på en annen faktura, slik at betalingen knyttes til feil kunde, noe som kan være vanskelig å oppdage, og kan resultere i feil tilbakebetalinger. Den andre muligheten er at KID-nummeret ikke er tatt i bruk eller er en ugyldig KID. Dette vil mottakeren kunne avdekke, og vil kunne kontrollere nærmere hvem som har betalt manuelt. Jo kortere KID-nummer som benyttes (relativt til antall gyldige fakturaer), jo mer sannsynlig er det at feil som slipper gjennom resulterer i et annet benyttet nummer.
Lange KID-nummer som inneholder både kundenummer og fakturanummer regnes som meget sikre, siden feil i den ene eller den andre delen nesten alltid vil kunne oppdages. At feil i begge delene tilfeldigvis matcher en annens kundenummer/fakturanummer-kombinasjon er svært usannsynlig.


== Implementasjoner i forskjellige programmeringspråk ==


=== PHP ===


=== Python ===


=== Haskell ===


=== C# ===


=== Kotlin ===


=== Matlab ===


=== Javascript ===


== Se også ==
MOD11
Elektroniske penger

Elektroniske penger er betalingsmidler som kan utstedes av banker, andre kredittinstitusjoner og e-pengeforetak.
Ifølge den relevante lovgivningen for e-pengeforetak menes det med elektroniske penger en pengeverdi representert ved en fordring på utstederen som er lagret på et elektronisk medium, er utstedt etter mottak av midler, og er anerkjent som betalingsmiddel av andre foretak enn utstederen.


== Se også ==
Kryptovaluta
Håkon og Kark (Korsvikaspillet)

Håkon og Kark er et historisk sagaspill som blir framført i Korsvika på Lade i Trondheim. Det første Korsvikaspillet var et poetisk tablå som ble laget til Lade kirkes 800-årsjubileum i 1989 og gjentatt to år seinere. I 1995 skrev Idar Lind nytt manus og i 1997 komponerte Frode Fjellheim ny musikk til spelet. Både manuskript og musikk er bearbeidet og utviklet videre ved nye oppsettinger. Fra 2010 blir Håkon og Kark framført hvert år (med unntak for 2015 og 2019).
Stykket bygger på historien om Håkon Ladejarl og trellen Tormod Kark slik den blir framstilt i Snorre Sturlasons Heimskringla og i andre kilder som Ågrip, Odd munks saga om Olav Tryggvason og Jomsvikingenes saga. I tillegg til historiske personer som Sigurd Ladejarl, Bergljot Toresdatter, Tora på Rimol, Olav Tryggvason, Tangbrand og skalden Einar Skåleglam, presenterer stykket oss også for oppdiktete personer som volva Liva og Karks kjæreste, den kristne trellen Anna.
Instruktører: Elin Hassel Iversen (1995-2004), Nora Evensen (2006-2014) og Catrine Telle (2016-2018).
Korsvikaspillet fikk i 2004 Trondheim kommunes kulturpris.


== Eksterne lenker ==
korsvikaspillet.no
Korsvikaspillet på Facebook
Slagerparaden

Slagerparaden er et norsk musikk- og underholdningsprogram med Erik Diesen som gikk på radio og TV på NRK. TV-versjonen ble sendt fra 1960 til 1961 og var en del av Nordvisjonen. Radioversjonen hadde gått siden 1952.
Eksempelvis hadde TV-programmet innslag med de yndige små mus hvor sangerne Kurt Foss og Reidar Bø hadde hovedrollene, og gruppen The Monn Keys var gjengangere i programserien, ofte forsterket av Oslo Ungdomskor. Kringkastingsorkestret med dirigent Øivind Bergh var også med. Hver episode tok for seg en periode på 5, 10 eller 20 år. Publikum ble satt inn i den riktige tidsstemningen ved hjelp av stills, dekorasjoner og filmklipp fra akkurat denne perioden. 


== Popularitet ==
Slagerparaden har blitt beskrevet som norsk TV-underholdnings ildprøve, som den bestod med glans. Den startet høsten 1960 som en del av en felles nordisk underholdningsserie, der hvert land sendt sitt månedlige bidrag. Den norske slo best an i hele Norden.


== Referanser ==


== Eksterne lenker ==
Slagerparaden på NRK TV
Hoyvík

Hoyvík (IPA: [ˈhɔivʊɪk], dansk: Højvig) er en bygd på Færøyene. Den ligger på Streymoy, danner en sammenhengende bebyggelse med Tórshavn, og regnes gjerne som en del av hovedstaden. Den 1. januar 2017 hadde Hoyvík 3 944 innbyggere, mens hele hovedstaden hadde 19 030 innbyggere.Administrativt ble Hoyvík en del av Tórshavns landdistrikt i Suðurstreymoyar prestagjalds kommuna ved innføringen av det kommunale selvstyret på Færøyene i 1872. Etter flere kommunedelinger ble Hoyvík en del av Tórshavnar uttanbíggja kommuna i 1930. Ved en grensejustering i 1978 ble Hoyvík og Hvítanes innlemmet i Tórshavnar kommuna, så resten av kommunen ble Argja kommuna. I 1997 ble også Argja kommuna innlemmet i Tórshavn.Kirkelig har Hoyvík siden 2014 vært sete for et eget prestegjeld i Fólkakirkjan, Suðurstreymoyar norðara prestagjald. Hoyvíkar kirkja, innviet i 2007, er sognekirke for Hoyvík og Hvítanes, mens Kaldbaks kirkja er den andre sognekirken i prestegjeldet.Hoyvíkavtalen av 2005 er en frihandels- og samarbeidsavtale mellom Færøyene og Island som ble signert her.


== Referanser ==


== Eksterne lenker ==
(en) Hoyvík – kategori av bilder, video eller lyd på Commons 
(en) Hoyvík – galleri av bilder, video eller lyd på Commons
Argir

Argir (IPA: [ˈaɹʤɪɹ], foreldet dansk skrivemåte: Arge) er en bygd på Færøyene. Argir danner en sammenhengende bebyggelse med hovedstaden Tórshavn og tilhører Tórshavnar kommuna. Argir har avlastet bykjernen for mye av befolkningsveksten. Den 1. januar 2016 hadde Argir 2 032 innbyggere.Navnet Argir kommer av norrønt ærgi, «sommerbeite». Språkforskere har derfor foreslått å kalle stedet Ærgir. Fra 1500-tallet lå det et sykehus for spedalske på Argir. Det huset også en del fattigglemmer. Da spedalskheten var utryddet omkring 1750 ble sykehuset brukt som fattiggård. Vanlig bebyggelse på Argir kom på 1600-tallet. Fremveksten av et bygdesamfunn på Argir tok likevel ikke til før en mann kjøpte stedet på auksjon i 1828.Administrativt ble Argir en del av Tórshavns landdistrikt i Suðurstreymoyar prestagjalds kommuna ved innføringen av det kommunale selvstyret på Færøyene i 1872. Etter flere kommunedelinger ble Argir en del av Tórshavnar uttanbíggja kommuna i 1930. I 1978 ble Hoyvík og Hvítanes innlemmet i Tórshavnar kommuna, så resten av kommunen ble Argja kommuna. I 1997 ble også Argja kommuna innlemmet i Tórshavn.Argja kirkja ble innviet i 1974 og tilhører den lutherske Fólkakirkjan. Kirken er sognekirke for Argir, Syðradalur og Norðradalur. Argja kirkja tilhører Suðurstreymoys vestlige prestegjeld.


== Referanser ==


== Eksterne lenker ==
(en) Argir – kategori av bilder, video eller lyd på Commons 
Argir på faroeislands.dk
Argir hos Tórshavnar kommuna
Árnafjørður

Árnafjørður (IPA: [ˈɔɹnaˌfjøːɹʊɹ], foreldet dansk skrivemåte: Arnefjord) er en bygd på Færøyene. Árnafjørður ligger omgitt av høye fjell innerst i fjorden Árnafjørður (eller Árnfjarðarvík) på sørøstkysten av øya Borðoy. Árnafjørður har sitt eget lokalstyre innen Klaksvíkar kommuna. Den 1. januar 2020 hadde Árnafjørður 72 innbyggere.Gjennom tunneler har bygda veiforbindelse med Klaksvík i sørvest og Hvannasund og Viðareiði i nord.
Árnafjørður antas å ha blitt bosatt allerede i landnåmstiden.I 1875 drev et forlatt norsk skip i land ved Árnafjørður. Det var lastet med så mye tømmer at da man solgte det på auksjon, så kunne man kjøpe tømmer nok til å bygge et hus for 25 kroner. Tømmer har alltid vært kostbart på Færøyene, ettersom det ikke er naturlig trevekst på øyene og må importeres eller sankes som drivved.På Køtlum, som ligger i fjellene over Árnafjørður, ligger det gamle tingstedet for Norðoyar.


== Referanser ==


== Eksterne lenker ==
(en) Árnafjørður – kategori av bilder, video eller lyd på Commons 
(en) Árnafjørður – galleri av bilder, video eller lyd på Commons
Depil

Depil (IPA: [deːpɪl], dansk: Deble) er en bygd på Færøyene. Den ligger ved en bekk mellom Norðdepil og Norðtoftir, langs Hvannasund, som skiller Borðoy fra Viðoy. Depil tilhører også kommunen og sognet Hvannasund. Den 1. januar 2016 bodde det to personer i Depil.


== Historie ==
Depil er første gang nevnt i jordeboken i 1584. Den moderne færøyske betydningen av depil er «sentrum» eller «møtested», slik som depill på islandsk. Stedsnavnet har imidlertid oldnordisk opphav, depill, som betyr noe i nærheten av «vassdrag». Lignende betydning finnes i stedsnavn på Shetland, slik som Loch of Winyadepla.I nærheten av kongsgården finnes det rester av et lite bedehus og et hus hvor alvorlig syke, muligens pestrammede, i middelalderen kunne tilbringe sin siste tid. Ved folketellingen i 1801 var det bare én husstand med tre eldre personer igjen i Depil, hvor jorden var eid av personer utenbygds, og halvparten av innmarken hadde blitt villmark igjen.
Bygden var avfolket i noen år frem til 1815, da Óli Árantsson og Anna Óladóttir kom hit fra Norðtoftir. Kongsgården i Depil er oppført som et tradisjonelt langhus (færøysk lon, jamfør trønderlån). Den øvre delen ble bygd av rekved av Tummas í Depli i 1823, mens den nedre delen er yngre. Gården ble fraflyttet og restaurert i 2006, deretter innredet som museum.
Gården var motiv for to frimerker graverte av Czesław Słania og utgitt av Postverk Føroya i 1987.


== Referanser ==
Tsung-Dao Lee

Tsung-Dao Lee (kinesisk: 李政道 pinyin: Lǐ Zhèngdào, født 24. november 1926 i Shanghai i Kina) er en kinesisk-amerikansk fysiker. Han ble tildelt Nobelprisen i fysikk som 30-åring i 1957 sammen med Chen Ning Yang «for deres gjennombrytende undersøkelse av den såkalte paritetlovene som hadde ledet til viktig oppdagelser om elementærpartikler».Lee er den yngste nobelprisvinneren etter andre verdenskrig og den tredje yngste i historien etter William Lawrence Bragg (som vant prisen i en alder av 25, sammen med sin far William Henry Bragg) og Werner Heisenberg (som vant prisen i 1932, også i en alder av 30). Lee og Yang ble de første kinesiske nobelprisvinnerne. Som amerikansk statsborger fra 1962 ble Lee også den yngste amerikaner som noen gang har vunnet Nobelprisen.


== Referanser ==


== Eksterne lenker ==
Offisielt nettsted 
(en) Tsung-Dao Lee – kategori av bilder, video eller lyd på Commons 
(en) Nobelprisen i fysikk 1957 hos Nobelprize.org
(en) Tsung-Dao Lee hos Nobelprize.org i forbindelse med tildelingen av Nobelprisen i fysikk 1957